Pasukan bola sepak kebangsaan Jepun

mewakili Jepun untuk sukan bola sepak dan dikawal oleh  Persatuan Bola Sepak Jepun (JFA), badan pentadbir bagi bola sepak di Jepun. Ketua jurulatih mereka ialah Hajime Moriyasu.

Jepun merupakan salah satu pasukan yang paling berjaya di Asia, setelah layak ke lima kejohanan Piala Dunia FIFA terakhir  berturut-turut dan layak ke pusingan kedua pada tahun 2002 & 2010. Jepun juga telah memenangi Piala Asia dengan rekod empat kali pada tahun 1992, 2000, 2004 & 2011. Pasukan Jepun juga muncul naib juara Piala Konfederasi FIFA 2001.

Pasukan Jepun dikenali oleh peminat dan media sebagai , , atau  sebagai singkatan ungkapan. Walaupun pasukan Jepun tidak mempunyai gelaran rasmi, pasukan ini sering kali dikenali dengan nama pengurus. Contohnya, dibawah pengurusan Takeshi Okada, pasukan ini dikenali sebagai . Baru-baru ini pasukan Jepun telah digelar sebagai "Samurai Biru", manakala media berita Jepun masih merujuk pasukan dengan nama akhir pengurus, dengan nama , atau  sebagai singkatan.

Sejarah

Pencapaian besar pertama Jepun di peringkat antarabangsa datang ketika Sukan Olimpik Musim Panas 1968 di Mexico City, dimana mereka menang pingat gangsa. Walaupun keputusan ini membolehkan sukan bola sepak meningkat di Jepun, ketiadaan liga domestik profesional menghalang peningkatan dan Jepun tidak layak ke Piala Dunia FIFA sehingga 30 tahun kemudian.
.

Pada tahun 1991, pemilik liga semi-pro Japan Soccer League bersetuju untuk membubarkan liga dan membentuk semula liga profesional Liga J., untuk meningkatkan profil sukan dan mengukuhkan program pasukan kebangsaan. Dengan pelancaran liga baru pada tahun 1993, minat terhadap bola sepak dan pasukan kebangsaan bertambah. 

Walau bagaimanapun, dalam percubaan pertama untuk layak dengan menggunakan pemain profesional, Jepun terlepas tiket ke Piala Dunia FIFA 1994 selepas seri dengan Iraq dalam perlawanan akhir pusingan kelayakan, diingati oleh peminat sebagai Kesakitan Doha.

Penampilan pertama Jepun di Piala Dunia FIFA berlaku pada tahun 1998. Dua perlawanan pertama Jepun berakhir dengan kekalahan 1–0 kepada Argentina dan Croatia, walaupun beraksi dengan baik dalam kedua-dua perlawanan. Kempen mereka berakhir dengan kekalahan 2–1 kepada Jamaica.

Empat tahun kemudian, Jepun menjadi tuan rumah bersama Piala Dunia FIFA 2002 dengan Korea Selatan. Selepas seri 2–2 dengan Belgium dalam perlawanan pembukaan, pasukan Jepun layak ke pusingan kedua selepas kemenangan 1–0 ke atas Rusia dan 2–0 ke atas Tunisia. Walau bagaimanapun, mereka kemudiannya terkeluar daripada kejohanan itu ketik Pusingan 16 terakhir, selepas tewas 1-0 kepada pemenang tempat ketiga, Turki.

Pada 8 Jun 2005, Jepun layak ke Piala Dunia FIFA 2006 di Jerman, Piala Dunia ketiga berturut-turut mereka, dengan menewaskn Korea Utara 2–0 di tempat berkecuali. Walau bagaimanapun, Jepun gagal layak ke Pusingn 16 terakhir, tewas kepada Australia 1–3, seri dengan Croatia 0–0 dan tewas kepada Brazil 1–4.

Jepun memperoleh banyak kejayaan dalam Piala Asia,  membawa pulang trofi pemenang dalam empat daripada enam kejohanan terakhir, di 1992, 2000, 2004 dan 2011. Pesaing benua utama mereka ialah Korea Selatan, diikuti oleh Arab Saudi dan yang terbaru Australia.

Jepun merupakan satu-satunya pasukan daripada luar Amerika untuk mengambil bahagian dalam Copa América, setelah dijemput pada tahun 1999 dan 2011.

Ketika pusingan Kelayakan Piala Dunia FIFA 2010, dalam pusingan keempat kelayakan Asia, Jepun menjadi pasukan pertama selain daripada tuan rumah Afrika Selatan untuk layak selepas menewaskan Uzbekistan 1–0 di tempat lawan. Jepun diletakkan dalam kumpulan E bersama Belanda, Denmark and Cameroon. Jepun menang perlawanan pembukaan mereka semasa Piala Dunia FIFA 2010 mengalahkan Cameroon 1–0  tetapi tews kepada Belanda 0–1 sebelum menewaskan Denmark 3–1 untuk layak ke pusingan seterusnya menentang Paraguay. Dalam perlawanan pertama pusingan kalah mati, Jepun tersingkir daripada pertandingan susulan penalti selepas seri 0–0 dengan Paraguay.

Selepas Piala Dunia, ketua jurulatih Takeshi Okada meletak jawatan. Beliau diganti oleh beks jurulatih Juventus dan AC Milan, Alberto Zaccheroni. Dalam beberapa perlawanan pertamanya, Jepun merekodkan kemenangan ke atas Guatemala (2–1) dan Paraguay (1–0), termasuk keputusan terbaik mereka – kemenangan 1–0 ke atas Argentina.

Pada permulaan tahun 2011, Jepun telah mengambil bahagian dalam Piala Asia 2011 di Qatar. Pada 29 Januari, mereka mengalahkan Australia 1–0 dalam perlawanan akhir selepas masa tambahan, memenangi Piala Asia keempat mereka dan layak ke Piala Konfederasi FIFA.

Jepun kemudiannya memulakan kempen mereka untuk layak ke Piala Dunia 2014 Brazil dengan beberapa siri kelayakan. Mereka hany mengalami dua kekalahan kepada Uzbekistan dan Jordan, dan seri dengan Australia. Selepas itu pada 12 Oktober, Jepun mencatat kemengan bersejarah 1-0 ke ats Perancis, pasukan yang mereka tidak pernah kalahkan sebelum ini. Selepas seri 1-1 dengan Australia mereka layak ke Piala Dunia FIFA 2014, menjadi pasukan pertama selain tuan rumah Brazil untuk layak.

Jepun memulakan kempen Piala Konfederasi FIFA 2013 mereka dengan kekalahan 3–0 kepada Brazil. Mereka disingkirkan daripada pertandingan selepas kalah kepada Itali 3–4 tetapi mendapat pujian kerana gaya permainan mereka dalam perlawanan. Mereka kalah perlawanan terakhir mereka 1-2 kepada Mexico dan menduduki tempat ke-4 dalam kumpulan A Piala Konfederasi FIFA 2013. Sebulan kemudian, dalam Piala Asia Timur EAFF, mereka bermula dengan seri 3-3 dengan China. Mereka kemudiannya mengalahkan Australia 3-2 dan mengalahkan Korea Selatan 2-1 dalam perlawanan ketiga dan akhir Piala Asia Timur EAFF 2013 untuk memenangi kejohanan itu. 

Mereka diletakkan dalam kumpulan bersama Ivory Coast, Greece dan Colombia ketika Piala Dunia FIFA 2014. Mereka kalah perlawanan pertama mereka kepada Ivory Coast 2-1 walaupun mendahului perlawanan, bolos du gol dalam jarak dua minit. Mereka seri dengan Greece 0-0 dalam perlawanan kedua mereka. Untuk layak ke pusingan kedua mereka perlu menang ke atas Colombia dan Greece perlu mengalahkan Ivory Coast. Greece mengalahkan Ivory Coast 2-1 tetapi Jepun gagal beraksi cemerlang menentang Colombia dan kalah 4-1, menyingkirkan mereka dari Piala Dunia. Alberto Zaccheroni meletak jawatan sebagai ketua jurulatih selepas Piala Dunia. Pada bulan Julai 2014, bekas jurulatih Mexico dan pengurus Espanyol, Javier Aguirre mengambil alih dan Jepun kalah 0-2 kepada Uruguay dalam perlawanan pertamanya.

Imej pasukan

Laungan penyokong
Penyokong pasukan kebangsaan Jepun dikenali kerana melaungkan "Nippon Ole" (Nippon ialah istilah orang Jepun untuk Jepun) di tempat sendiri.

Kit dan warna
Kit semasa Jepun disediakan oleh syarikat Jerman, Adidas, penaja rasmi pakaian pasukan sejak tahun 1986. 

Kit semasa tuan rumah terdiri daripada jersi biru dengan lambang dan bendera Jepun di dada, seluar pendek biru dengan tompok merah jambu cerah di tepi dan sarung kaki berwarna merah jambu di atas. Kit tempat lawan adalah berwarna neon kuning, dengan aksen biru tentera laut dan oren. Pada tahun 2011, Jepun menukar warna nombor daripada putih kepada emas untuk sementara waktu.

Sebelum Adidas, Asics dan Puma telah menjadi penaja rasmi pakaian pasukan. Reka bentuk kit pasukan telah melalui beberapa perubahan pada masa lalu. Semasa awal tahun 80an, kit pasukan berwarna putih dengan trim biru. Semasa Jepun dilatih oleh Kenzo Yokoyama (1988–1991) kit berwarna merah dan putih, menyamai warna bendera negara Jepun. Kit yang dipakai untuk Piala Asia 1992 terdiri daripada jalur putih (diolah untuk membentuk sayap) dengan berlian merah. Semasa penampilan pertama Jepun di Piala Duni pada tahun 1998, kit pasukan kebangsaan merupakan jersi biru dengan dengan reka bentuk api merah dan putih di lengan. Kit telah direka oleh JFA (dengan penaja berselang-seli setiap tahun antara Asics, Puma dan Adidas).

Jepun menggunkan warna biru dan merah dan bukannya merah dan putih kerana kepercayaan karut. Ketika pertandingan antarabangsa besar pertama, Sukan Olimpik Musim  Panas 1936, Jepun menggunakan kit biru ketika perlawanan menentang Sweden dan Jepun menang perlawanan itu dengan keputusan 3–2.

Tajaan
Jepun merupakan salah satu pasukan dengan pendapatan penajaan yang paling tinggi untuk skuad kebangsaan. Pada tahun 2006, pendapatan penajaan mereka berjumlah lebih £ 16.5 juta.

Penaja utama termasuklah Adidas, Kirin, Saison Card International, FamilyMart, JAL, Mitsui Sumitomo Insurance, Sony, Asahi Shinbun, Konami, Mizuho Financial dan Audi.

Maskot
Maskot pasukan ialah "Karappe" dan "Karara" , dua Yatagarasu memakai seragam pasukan kebangsaan Jepun. Maskot ini telah direka oleh artis manga Jepun, Susumu Matsushita. Setiap tahun apabila kit baru dilancarkan, maskot ini menukar seragam.

Rekod Kejohanan

Piala Dunia FIFA

Piala Konfederasi FIFA

Piala Asia

Sukan Olimpik

Copa América
Jepun adalah satu-satunya pasukan dari luar Amerika mengambil bahagian dalam Copa América, yang telah dijemput dalam kedua-dua kejohanan pada 1999 dan 2011. Walau bagaimanapun, Jepun menolak jemputan mereka pada 16 Mei 2011 selepas acara berkaitan dengan kesukaran untuk melepaskan beberapa pemain Jepun dari pasukan Eropah untuk bermain sebagai pengganti. Pada 17 Mei, 2011, CONMEBOL menjemput  untuk menggantikan Jepun pada pertandingan itu, Persekutuan Bola Sepak Costa Rica menerima jemputan mereka pada hari yang sama.

Piala Asia Timur EAFF 

*Dianggap seri termasuk perlawanan yang ditentukan menerusi sepakan penalti.

Pemain

Skuad semasa
Berikut adalah senarai pemain yang dipanggil untuk menyertai skuad di Piala Dunia FIFA 2022.

Lihat juga 
 Pasukan bola sepak kebangsaan Jepun bawah 23 tahun
 Pasukan bola sepak kebangsaan Jepun bawah 20 tahun
 Pasukan bola sepak kebangsaan Jepun bawah 17 tahun
 Senarai pemain bola sepak kebangsaan Jepun
Pasukan futsal kebangsaan Jepun
Persatuan Bola Sepak Jepun
Bola Sepak di Jepun
Sukan di Jepun
Jepun

Nota

Rujukan

Pautan luar 
 Persatuan Bola Sepak Jepun 
 Persatuan Bola Sepak Jepun 
 Arkib RSSSF 
 Arkib RSSSF 
 Rising Sun 

Jepun